Իրանի քաղաքացի Աբուլֆազլ Չավոշիյալղուզաղաջին մեղադրանք է առաջադրվել այն բանի համար, որ նա 2017 թվականի փետրվարի 20-ին օժանդակել է Միր Իբրահիմ Միր Ասսադի Հոսսեյնիի և ոմն Միրիի առանձնապես խոշոր չափերի «ափիոն» տեսակի թմրամիջոցի ապօրինի իրացմանը։ Մեղադրանքն առաջադրվել է Քրեական օրենսգրքի 38-266-րդ հոդվածի 3-րդ մասի 2-րդ կետի հատկանիշներով, այն է՝ մի խումբ անձանց կողմից, իրացնելու նպատակով առանձնապես խոշոր չափերով թմրամիջոցներ, հոգեմետ (հոգեներգործուն) նյութեր ապօրինի պատրաստելուն, վերամշակելուն, ձեռք բերելուն, պահելուն, փոխադրելուն, առաքելուն կամ դրանց ապօրինի իրացնելուն օժադակելը: